सुषमा श्रीवास्तव की कहानी- ​​​​​​​चलते-चलते
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। ​​​​​​किरदारों के रूप में एक परिवार है। चंद सदस्य हैंStory of Sushma Srivastava - Chalte Chalte
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
​​​​​​किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
चलते-चलते
सत्संग से लौटते समय पारुल टोंक रोड के नुक्कड़ से सब्ज़ी लिया करती थीं। अभी वह सब्ज़ी की लिस्ट लिखवा ही रही थीं कि चार सदस्यों का एक राजस्थानी परिवार बोरला लगाए घूंघट काढ़े दो बच्चों को बगल में दबाए अपने खाने के लिए गुहार लगा रहा था।
‘मैम! ओ मैम केले दिला दो’, जब तक पारुल कुछ कहती, सब्ज़ी वाले ने डांटकर भगा दिया।
‘चलो हटो! अरे मैम ऐसे लोग सारा दिन मांगते रहते हैं।’
पारुल बोली, ‘अरे, ये तो मेरे सामने ही बस से उतर कर सड़क पार करके आए हैं।’
उत्सुकतावश पूछ बैठी, ‘अरे, सुनो कहां से आए हो?’
‘सीकर से मैम। यहां हनुमान मंदिर देखकर उतर पड़े। बड़ी भूख लगी है।’
सब्ज़ी वाले से केले और आम दिलाने के बाद थोड़ा जगह के बारे में बताती हुई पारुल बोली, ‘यहां से ठीक पांच किलोमीटर दूरी पर गुलमोहर सोसायटी है, वहां काम मिल सकता है। और चार क़दम पर चोखी ठाणी है, वहां भी जा सकते हो।’ ऐसी बातें करना पारुल का स्वभाव था। सबको पढ़ने को प्रेरित करती और हस्ताक्षर करना सिखाना, तो उनका धर्म था। तब तक सब्ज़ी वाले ने दोनों झोले गाड़ी में रख दिए और वो अपनी कार ले गुलमोहर गार्डन पहुंच गई।
इस बात काे क़रीब महीने-दो महीने बीत गए। दिसंबर में पारुल अपने विदेश से आए पुत्र और पोते के साथ चोखी ठाणी घूमने गए। यह जयपुर का जाना-माना पर्यटन स्थल है। जहां राजस्थानी संस्कृति के दर्शन होते हैं। पधारो-सा। पीछे पधारियों सुनाई देता है। ख़ूब बढ़िया खान-पान मिलता है। तभी पारुल की नज़र नटी पर टिकी, जो रस्सी पर संतुलन बना चल रही थी।
‘अरे ये तो वही लड़की है जो सब्ज़ी की दुकान पर मिली थी।’ पास ही उसके माता-पिता और भाई भी दिखा। वह जाकर उनसे मिली। वो परिवार भी पहचान गया। वे कृतज्ञता से हाथ जोड़कर खड़े थे।